Širvintose rajoon

Širvintose rajoon (leedu Širvintų rajono savivaldybė) on 1. järgu haldusüksus (rajoon) Leedus  endise Vilniuse maakonna aladel.

Rajooni pindala on 906 km². 2017. aasta seisuga elas seal 15 861 inimest.

Rajoon moodustati 1950. aastal. Aastal 1962 see likvideeriti ja liideti Ukmergė rajooniga, ent moodustati taas aastal 1965. Rajoon koosneb järgmistest valdadest: Alionysi, Čiobiškise, Gelvonai, Jauniūnai, Kernavė, Musninkai, Širvintose ja Zibalai vald.

pisi|tühi|Širvintose rajooni omavalitsused

Halduskeskus on Širvintose linn. Teised tähtsamad asulad on Bagaslaviškise, Gelvonai, Kernavė, Musninkai ja Zibalai alevid. 2011. aasta seisuga olid elanikest 87,02% leedulased, 9,27% poolakad, 2,08% venelased, 0,47% valgevenelased, 0,36% ukrainlased ja 0,8% oli teistest rahvustest.

Rajooni suurimad jõed on Neris, Musė ja Širvinta. Rajooni kirdeosa jääb Aukštaičia kõrgustikule. Seal asub Kaugedai küla lähistel ka rajooni kõrgeim punkt (170 m), madalaim koht asub Nerise jõe orus (46 m). Järvedest on suurim Alys.

Rajoonis asub osaliselt Kernavė kaitseala.

 Viited 

 Välislingid 

 Rajooni koduleht (leedu keeles)

Kategooria:Leedu omavalitsused